Puttin' On the Ritz

"Puttin' On the Ritz" הוא שיר שנכתב על ידי אירווינג ברלין במאי 1927. הוא פורסם לראשונה ב-2 בדצמבר 1929. השיר הוקלט לראשונה על ידי הארי ריצ'מן (אנ'), בליווי מקהלה, בסרט המוזיקלי משנת 1930 בעל אותו השם - Puttin' On the Ritz (אנ'). כותרת השיר היא הביטוי "ללבוש את הריץ", שפירושו להתלבש בצורה מאוד אופנתית. ביטוי זה נוצר בהשראת מלון ריץ המפואר בלונדון. בתקופת הפופולריות הראשונה של השיר (1929–1930), תקליטי להיטים שלו הוקלטו על ידי הארי ריצ'מן ועל ידי פרד אסטר, שהשיר מקושר אליהם במיוחד. לכל חברת תקליטים הייתה גרסה משלה לשיר הפופולרי. הגרסה של ריצ'מן לשיר, בפרסומה של חברת התקליטים ברנסוויק, הפכה לתקליט רב המכר המוכר ביותר בארצות הברית. השיר זכה לפופולריות מחודשת בשנת 1982, כאשר טאקו, מוזיקאי הולנדי, הקליט והוציא גרסה חדשה של השיר. הגרסה של טאקו לוותה בקליפ, ששודר ב-MTV ובמקומות נוספים. השיר כתוב בצורת AABA (אנ'). האמצעי המרכזי בחלק A הוא שימוש במורכבות ריתמית עם הטעמה לא שגרתית של מילים. חלק B הוא דמוי מארש ועושה שימוש בסינקופות. הוא מופיע כניגוד למורכבות הריתמית בחלק A. במחקר שערך על השיר, המלחין האמריקאי אלק וילדר (אנ') טען שהדפוס הקצבי בשיר הוא המורכב והפרובוקטיבי ביותר שאי פעם נתקל בו. הגרסה המקורית של השיר, בכתיבתו של אירווינג ברלין, כללה התייחסויות לאופנה הפופולרית דאז של האנשים כהי העור מהארלם, שהיו עניים יחסית, וצעדו בשדרת לנוקס כאשר הם לבושים בלבוש צעקני. בבריטניה, זכה לפופולריות רבה ביצוע השיר של להקת ג'ו קיי שביצעה אותו במלון ריץ, בשנות ה-30. השיר הופיע עם המילים המקוריות בסרט "Idiot's Delight" (אנ') משנת 1939, שם בוצע על ידי קלארק גייבל. במאי 1930 הוציאה קולומביה תקליט של פרד אסטר שר את מילות השיר המקוריות. עבור הסרט Blue Skies (אנ') שיצא בשנת 1946, השיר בוצע על ידי פרד אסטר בשינוי מילים. אירווינג ברלין שינה את מילות השיר כך שתתייחסנה ללבנים אמידים שצועדים בשדרת פארק. זכויות היוצרים על הגרסה המחודשת נרשמו ב-28 באוגוסט 1946. השיר תורגם לעברית על ידי אבי קורן ונקרא "לך לשפת הים". את השיר בתרגום זה ביצעה להקת הכל עובר חביבי. ב-1982 הוציא הזמר ההולנדי טאקו גרסת כיסוי בסגנון סינת'-פופ של "Puttin' On the Ritz", כסינגל באלבומו After Eight. באירופה פורסם התקליט בחברת פולידור רקורדס ובארצות הברית ב-RCA רקורדס. הסינגל לווה בקליפ, שהגרסה המקורית שלו הכילה דמויות מושחרות פנים ונאסרה להקרנה במקומות רבים. גרסה חלופית של הקליפ הסירה צילומים רבים של דמויות מושחרות פנים, אם כי חלקן נותרו. בגרסה זו מילות השיר שונו פעם נוספת. הסינגל היה ללהיט עולמי, והגיע למקום הראשון ב-Cash Box, כמו גם למקום ה-4 במצעד בילבורד הוט 100. הגרסה המחודשת הפכה את אירווינג ברלין, אז בן 95, לכותב השירים המבוגר ביותר שחי בזמן ששיר שכתב הגיע לעשרת הגדולים של המצעד. כמו כן, השיר קיבל סרטיפיקט מוזהב מאיגוד תעשיית ההקלטות האמריקאי על מכירת למעלה ממיליון עותקים. השיר היה הלהיט היחיד של טאקו שזכה להצלחה בארצות הברית. השיר הגיע לראש המצעדים בשוודיה ובניו זילנד, והוא נכנס לרשימת חמשת השירים הגדולים במספר מדינות כולל אוסטרליה, נורווגיה, אוסטריה וקנדה. מדיה וקבצים בנושא Puttin' On the Ritz בוויקישיתוף מידע על היצירה "Puttin' On the Ritz" באתר מיוזיק בריינז מידע על הקומפוזיציה "Puttin' On the Ritz" באתר AllMusic גרסאות נוספות ל"Puttin' On the Ritz" באתר SecondHandSongs השיר בביצועו של הארי ריצ'מן בסרט Puttin' On the Ritz משנת 1930, יוטיוב Irving Berlin – Puttin' On The Ritz, נבדק ב-2022-06-30 Fred Astaire - Puttin' on the Ritz Lyrics | Lyrics.com, www.lyrics.com Harry Richman’s “Puttin’ On The Ritz” In Harlem (video/lyrics) – Harlem World Magazine (באנגלית אמריקאית) Ankeny, Jason. "Taco – Artist Biography". AllMusic. נבדק ב-8 במאי 2016. {{cite web}}: (עזרה) The Five Spot: Five Hit Music Videos From The 80's That Wouldn't Fly Today, Something In The Wudder (באנגלית אמריקאית) CASH BOX Top 100 Singles, web.archive.org Taco, Billboard (באנגלית אמריקאית) Russian-American Heritage Museum: Irving Berlin, russianheritagemuseum.com (באנגלית) Gold & Platinum, RIAA (באנגלית אמריקאית)